Virtualna učionica – Likovna kultura 6. razredi

6.a - 16.ožujka 2020.

6.b - 17.ožujka 2020.

**Tema: Linijski istanjena masa – materijalizacija crte u izradi Striborove krune**

Ključni pojmovi: linijski istanjena masa, materijalizacija crta

Likovna tehnika: prostorno oblikovanje žice ili prostorno oblikovanje kartona (prema mogućnostima), a može i kombinacija

Drage učenice i učenici,

navedeni su nadnevci kada po rasporedu imate Likovnu kulturu.

Nismo ograničeni školskim zvonom pa sami odaberite kada ćete u ova gotovo dva tjedna

(do 30. ožujka 2020.) odraditi zadatak.

Pročitajte tekst iz udžbenika na 60. i 61. stranici.

Ako vam je udžbenik u školi, povećajte ovu sliku stranice iz udžbenika kako biste pročitali tekst.



Slika na kojoj se prikazuje snimka zaslona

Opis je automatski generiran

S obzirom na sadašnje uvjete rada, imate dvije mogućnosti za ostvarenje zadatka Linijski istanjena masa – materijalizacija crte u izradi Striborove krune.

Potreban pribor, materijal i podrška za ostvarenje zadatka:

1. mogućnost:

* žica (koju možete sami oblikovati rukom)
* kliješta za savijanje i rezanje žice
* preporuka je prisutnost starijih ukućana koji će biti uz vas dok radite i treba pripaziti da se ne ozlijedite. Dobro pazite oči! Sjetite se oblikovanja žice u 5. razredu. Naučili ste da žicu režemo držeći ruke ispod stola dok je glava iznad.

1. mogućnost:

* karton
* škare za rezanje
* spajalica za papir i ljepilo
* prisutnost starijih osoba dobro će doći jer će zasigurno imati poneku ideju. Dopuštena je njihova mala asistencija.

Zadatak:

Nakon što pročitate tekst iz udžbenika sa 60. i 61. stranice, pronađite na internetu bajku *Šuma Striborova* Ivane Brlić-Mažuranić. Pročitajte je ili se samo prisjetite tko je bio Stribor. **Stribor** je u bajci bio šumski starješina. Sjedio je sred šume u velikom dubu u kojem je bilo sedam zlatnih dvorova i osmo selo, srebrnom ogradicom ograđeno. Sjedio je pred najljepšim dvorom u crvenoj kabanici.

Možete li zamisliti kako je izgledao? Možete li zamisliti kakvu je krunu mogao imati na glavi?


Vaš je zadatak oblikovati Striborovu krunu žicom ili kartonom. Možete i kombinirati žicu i karton kako bi kruna bila što kreativnija. Kruna će biti popunjena uglavnom linijski istanjenom masom. Treba biti dovoljno velika da stane na vašu glavu.

Na ovoj poveznici možete pročitati više o masi i prostoru:

<http://likovna-kultura.ufzg.unizg.hr/volumen.htm>

Na ovoj poveznici možete pogledati prezentaciju o linijski istanjenoj masi:

<https://prezi.com/yz57cmz4fgkl/linijski-istanjena-masa/>



Alexander Calder: Mali pauk, 1940.

Fotografiju svojega rada i svoje podatke stavit ćete u Word dokument te ga spremiti u učionicu Likovna kultura pod dokumente do 30. ožujka 2020.

VAŠA ĆE ZADAĆA IZGLEDATI OTPRILIKE OVAKO:

Ime i prezime:

Razred:

ZADATAK:

**- tehnika,** **motiv i zadatak nisu jednaki kao vaši**

**- namjerno nije slika krune kako ne bih utjecala na vašu ideju i vašu krunu**

